Box Office Mojo

Box Office Mojo er en internettbasert filmside som tar for seg de kommersielle sidene ved spillefilmer. Den tar i all hovedsak for seg amerikanske filmer fra 1980 og frem til i dag, men inneholder også en del informasjon om amerikanske filmers kommersielle suksess utenfor USA. Siden ble startet av Brandon Gray i august 1998 og hevdes å ha over en million unike besøkende per måned (2008).http://www.techflash.com/Amazons_IMDb_movie_trivia_site_acquires_rival_Box_Office_Mojo36320174.html Den inneholder også noe finansiell informasjon om skuespillere, filmstudioer osv.

Siden inneholder også en rekke rangeringer av filmer knyttet opp til ulike kategorier. Blant annet "De 50 mest innbringende filmene i USA for 1996", "Tidenes mest innbringende filmer i USA", "Tidenes mest innbringende filmer i USA (inflasjonsjustert)" og "Tidenes mest innbringende filmer på verdensbasis"

Man kan si at Box Office Mojo tar for seg «kvantitet», mens filmsider som Rotten Tomatoes og Metacritic tar for seg «kvalitet».

Sammenslåing med IMDb
Siden ble i 2008 oppkjøpt av filmsiden Internet Movie Database via deres finansielle eier Amazon.com.http://www.variety.com/article/VR1117997423.html?categoryid=18&cs=1

Referanser

Eksterne lenker



Kategori:Filmnettsteder
Kategori:Nettsteder i USA